ja en eo eo eo eo eo eo eo eo eo eo eo eo eo eo eo eo eo eo eo eo fr es eo eo eo en it eo fr it en es en it lt en eo eo eo eo en eo en lt eo eo eo eo de es eo eo eo eo eo sv eo ur eo eo eo eo es eo eo eo eo eo eo eo eo tr nl eo eo it eo eo eo eo eo eo eo eo eo eo eo eo ar en bg bn hbs_lat ca mzn hbs_lat da de el en es eu fa fi fr fy lt he hi hu hy it id it ja jv kk ko it lt lv en ms en nl nb fr pl pt ro ru hbs_lat en sk sl sq hbs_lat sv en th tr fy vi he zh zh eo eo eo eo eo eo eo eo eo
El Vikipedio, la libera enciklopedio
2 ŝanĝoj en ĉi tiu versio atendas kontrolon. La stabila versio estis patrolita je 23 jul. 2016.
Superheroo estas fikcia rolulo (de filmo, de animacio, aŭ de bildliteraturo) dotita de superhomaj eblecoj, kies ĉefa okupo estas batali profite al la socio kaj al la simplaj homoj, kontraŭ potencegaj malamikoj, eksterordinaraj minacoj, aŭ teruraj estaĵoj.
Superheroo havas almenaŭ du el la tri jenaj ĉefaj ecoj.
Li aŭ ŝi havas unu aŭ plurajn "superpovojn" superhomaj forto, lerteco, rapideco, ebleco legi pensojn de aliuloj, trapasi la murojn, krei iluziojn...
Li aŭ ŝi havas duoblan identecon: tiu de simpla homo (kun familio, amikoj, profesio, foje kun sentimentaj, monaj aŭ laboraj malfacilaĵoj) kaj tiu, kaŝita, de superheroo.
Li aŭ ŝi batalas vestita per speciala kostumo, (plurkolora gluvesto kun emblemo, masko aŭ duonmasko, senmanika mantelo…).
Oni povas aldoni la kromajn karakterizilojn:
Li aŭ ŝi neniam batalas por akiri monon aŭ glorion, sed nur por servo al la homaro.
Li aŭ ŝi neniam uzas mortigivajn armilojn, li aŭ ŝi batas per siaj pugnoj aŭ specialaj efikoj eltirataj de sia korpo mem (fajrobuloj, fulmo, blovo, ultrasona krio). Li aŭ ŝi ĉiam zorgas mortigi nenion, eĉ plej malican malamikon.
Li aŭ ŝi neniam batalas sub ŝtata aŭtoritato (polico, armeo). La superheroo agas sola aŭ en malgranda teamo.
En ĉiuj reguloj estas esceptoj: Vespertviro ne havas superhomajn povojn, la identecoj de la Mirinda Kvaropo estas publike konataj, Benoît Brisefer gardas siajn ordinarajn vestojn.
Historio[redakti | redakti fonton]
La superheroo estas literatura sub-ĝenro de la maskataj venĝantoj kiel:
Robin Hood (leĝenda persono)
La Grand-duko Rodolf de Gerolstein en La Misteroj de Parizo de Eugène Sue,
Ruĝa Anagalo de Baronino Orczy,
Rocambole de Pierre Ponson du Terrail
Zorro de Johnston McCulley.
Unu el la unuaj superuloj de la literaturo estas La Niktalopo, kiu kapablas vidi en la mallumo. Liaj aventuroj (fare de la franca verkisto Jean de la Hire) komencas aperi en ĉ. 1911 en felietona romano. Iomete pli malfrue, Ogon Bat, de Nobuhide Morikawa (1930-aj jaroj) estas el la unuaj japanaj superherooj.
Superman (1938) estas komune rigardita kiel la unua (kaj arketipa) superheroo. Doc Savage, The Shadow, La Fantomo kaj Mandrake la Magiisto aperas en la sama jardeko.
La usona, bildlitraturaj eldonejoj Marvel Comics kaj DC Comics estas la oficialaj posedantoj de la angla termino « Superheroo », kaj ili eldonigis la aventurojn de amason da novaj superherooj en tiom da « komiksoj » kiel Spider-Man, Captain America, Namor la Submarulo, Iron Man, X-Men...
Superherooj ekster de Usono:
Vidu ankaŭ : Mangao
Eksteraj ligiloj[redakti | redakti fonton]
Oficiala paĝaro de DC Comics (angle).
Oficiala paĝaro de Marvel Comics (angle).
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 03:45, 2 jun. 2017.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco
Vidigo por porteblaj aparatoj